Doppler­radaren kan måle svært nøyaktige hastigheter dersom den har et begrenset hastighets­område å måle innenfor. Ved å bruke multispektrale radarer kan en måle over større hastighets­områder. Det er også mulig å måle avstand til posisjoner for deretter å kalibrere et måleområde. Luftvernradarer har for eksempel en lav nøyaktighet (pluss/minus 10 knop) men stort måleomfang, mens vær­radarer og politi­radarer har større nøyaktighet og mindre måleomfang. Måle­nøyaktigheten må veies opp mot måle­omfang og avstanden mellom radaren og objektet som observeres. Dermed kan det være vanskelig å sammenligne en type radar med en annen.